06/06/2017 | Administración LocalMunicipal
Ames
Aprobación definitiva da Ordenanza reguladora do prezo público pola utilización da emisora municipal para a emisión de anuncios publicitarios do Concello de Ames

ANUNCIO Aprobación definitiva Ordenanza reguladora do prezo público pola utilización da emisora municipal para a emisión de anuncios publicitarios do Concello de Ames En sesión plenaria de 30 de marzo de 2017 se prestou aprobación inicial á ordenanza reguladora do prezo público pola utilización da emisora municipal para a emisión de anuncios publicitarios do Concello de Ames. Sometido o acordo a exposición pública por prazo de 30 días hábiles non se presentaron alegacións, polo que o acordo de modificación quedou elevado a definitivo de forma automática. Aos efectos da entrada en vigor publícase o texto integro da Ordenanza reguladora. ORDENANZA REGULADORA DO PREZO PÚBLICO POLA UTILIZACIÓNS DA EMISORA MUNICIPAL AMES RADIO PARA A EMISIÓN DE ANUNCIOS PUBLICITARIOS Artigo 1.–Fundamento legal. De conformidade co previsto no artigo 41, en relación co artigo 127, ámbolos dous do Texto Refundido da Lei Reguladora das Facendas Locais, aprobada polo Real Decreto Lexislativo 2/2004, de 5 de marzo, e demais normativa concordantes de aplicación, este Concello establece o prezo público polo servizo de emisión de anuncios publicitarios pola emisora municipal “Ames Radio”. Artigo 2.–Servizo polo que se esixe o prezo público. O servizo polo que se esixe o prezo público é a emisión de anuncios publicitarios pola emisora municipal “Ames Radio”. Artigo 3.–Obrigados ao pagamento. Están obrigadas ao pagamento do prezo público regulado nesta ordenanza as persoas ou entidades que contraten a inclusión de anuncios publicitarios co Concello na súa emisora de radio municipal. Artigo 4.–Tarifas. A contía do prezo público regulado nesta ordenanza fíxase nas seguintes tarifas ás que lles haberá que incrementar o IVE correspondente: 1. TARIFAS DE EMISIÓN: A. Tarifa para emisión de cuñas publicitarias i) Tarifas para a emisión de cuñas publicitarias de máximo 20 segundos: 2 €. ii) Tarifas para a emisión de cuñas publicitarias de máximo 30 segundos: 3 €. iii) Tarifa por cada segundo máis de duración das tarifas 1. i ou 1. ii: 0,30 €. NOTA.–As tarifas da emisión de cuñas deben entenderse sen determinación de horarios e serán radiadas en rotación nos espazos que a emisora considere máis axeitados. Se se desexa facelos en horarios ou programas determinados as tarifas terán un incremento dun 20%. B. Tarifa para emisión de espazos patrocinados i) Tarifa de patrocinio convencional (para un único capítulo dun programa concreto): 6 € NOTA.–Esta tarifa aplicarase tamén para o patrocinio de programas de emisión non diaria. O patrocinio convencional engadirá á cuña convencional “anunciante patrocina este espazo”. ii) Tarifas de patrocinios especiais (consistirán en entrevistas comerciais dentro dun espazo da programación por tempo máximo de 3 minutos de duración): 18 € NOTA.–Non poderán contratarse como espazos unitarios separados dun programa nin en programas patrocinados por outros anunciantes. C. Tarifas por notas necrolóxicas: 20 €. NOTA.–Para as empresas funerarias, a nota necrolóxica irá encabezada polo nome da empresa funeraria. D. Tarifas anuncios por palabras: 10 €. NOTA.–A emisión de cuñas publicitarias de compra-venda de inmobles ou outros enseres, a razón dunha inserción diaria contratada con carácter semanal. En ningún caso as cuñas superarán os 30 segundos.2. TARIFAS POR GRAVACIÓN DE CUÑAS PARA ASOCIACIÓNS DE CARÁCTER MUNICIPAL SEN ÁNIMO DE LUCRO. A.–Tarifa por gravación de cuñas de publicidade: 10 €. (En ningún caso superarán os 30 segundos.) B.–Tarifa por gravación de cuñas de publicidade coas voces de técnicos/a da emisora: NOTA.–As cuñas gravadas pasan a ser propiedade da emisora municipal e non poderán ser utilizadas noutros medios de comunicación ou difusión públicos ou privados sen a súa previa solicitude por escrito e o consentimento expreso do responsable/es da emisora.3. TARIFAS POR PUBLICIDADE NA WEB DA RADIO MUNICIPAL.4. TARIFAS POR COPIADO DE MATERIAL. Copiado de material a CD, DVD ou outros soportes electrónicos proporcionados polo interesado/a: 6 €. Artigo 5.–Redución de prezos.1. A publicidade producida fóra da emisora Ames Radio por outros axentes verá reducidas as súas tarifas nun 15% se vén producida en lingua galega, sempre que non se trate da publicidade de servizos municipais prestados mediante concesión, para as cales rexe o establecido na Ordenanza de impulso do uso do galego no Concello de Ames. A antedita redución só se aplicará ás tarifas de emisión e non ás derivadas por outros conceptos.2. As tarifas de publicidade recollidas nesta Ordenanza veranse reducidas nun 15% para o caso de publicidade de servizos municipais prestados mediante concesión. Este desconto só se aplicará ás tarifas de emisión e non ás derivadas por outros conceptos.3. Redución de prezos para a emisión de cuñas. a) Polo volume de contratación de cuñas. b) Para a emisión de cuñas de publicidade de actividades de asociacións, ONG, clubs deportivos e doutras entidades municipais sen ánimo de lucro, acreditadas como tales e con domicilio social no Concello de Ames, sempre que non se promocione unha actividade lucrativa a redución do prezo será do 100%. c) Para a emisión de cuñas de campañas encamiñadas a promover a solidariedade, a igualdade e as accións de carácter humanitario solicitadas por outras administracións e entidades sen ánimo de lucro legalmente constituídas gozarán dunha redución do prezo do 100%. A contratación destes espazos estará supeditada á dispoñibilidade da grella publicitaria agás nos casos de mensaxes de servizo público de urxencia xustificada.4. Redución de prezos para a emisión de espazos patrocinados. a) Para o caso de Patrocinio convencional (tarifa 1. B. i) b) Para o caso de Patrocinio especiais (tarifa 1. B. ii) 5. Redución de prezos para anuncios por palabras do 100% nos seguintes casos: a) Gravación e emisión de cuñas por parte de Ames Radio sobre perdas de animais e obxectos. Emitirase un máximo de tres días, renovables por outros tres días mediante petición. En ningún caso as cuñas superarán os 30 segundos. b) Gravación e a emisión de cuñas en materia de ofertas de traballo. Emitirase un máximo de cinco días, renovables por outros cinco días mediante petición. En ningún caso as cuñas superarán os 30 segundos. Artigo 6.–Normas de xestión.1) Solicitude previa no Rexistro do Concello ou mediante os medios electrónicos que se dispoñan. A tramitación dunha solicitude publicitaria a Ames Radio supón, por parte do anunciante, o coñecemento e aceptación das condicións de contratación.2) Na solicitude especificarase o tipo e número de servizos que se contratan e os períodos de tempo en que deban prestarse, así como o prezo público e as reducións que correspondan, de ser o caso. O pagamento do prezo público realizarase por ingreso directo onde estableza o Concello e con anterioridade á prestación do servizo.3) Acompañalos do xustificante do ingreso da autoliquidación das tarifas correspondentes, sen o cal non se iniciará a prestación do servizo, de conformidade co artigo 46.1 do Real decreto lexislativo 2/2004, do 5 de marzo. En caso de non ter pagado correctamente a contía do prezo público, o Concello requirirá o ingreso do importe complementario con anterioridade a prestar o servizo.4) Entregar na emisora: a copia da solicitude e a copia do xustificantes do ingreso de autoliquidación das tarifas, así como a gravación das cuñas ou patrocinios que se pretendan emitir na programación ou o anuncio que se queira publicar na web da emisora ou o guión da cuña -de ser o caso- para poder gravalo na emisora, 48 horas antes da data de emisión ou inserción, e sempre seguindo as especificacións técnicas que determine a emisora Ames Radio. Artigo 7.–Delegación na Xunta de Goberno Local. No suposto de que algún dos servizos de publicidade que se vai prestar na radio municipal non se encontre tarifada nesta ordenanza ou se resulta necesaria a modificación ou actualización das tarifas, delégase na Xunta de Goberno Local, conforme os artigos 47 do Real decreto 2/2004, do 5 de marzo, e 23.2b) da Lei 7/1985, do 2 de abril, o establecemento da tarifa ou actualización destas, a proposta do servizo correspondente logo do informe da intervención municipal. Disposición derradeira Esta Ordenanza entrará en vigor tras a súa publicación no Boletín Oficial da Provincia unha vez transcorrido o prazo do artigo 65.1 da Lei 7/1985 de 2 de abril, reguladora das bases do réxime local e permanecerá en vigor ata que se acorde a súa modificación ou derrogación. Ames, 31 de maio de 2017. O alcalde José M. Miñones Conde